**Ülesanne:**Parandage vead rakendustes

**Veakesed**

(<http://scratch.mit.edu/projects/21058925/#editor>)

**Päike**  
*Nõutud tegevus:* Päike peaks tegema aeglaselt täispöörde, kui teda klõpsatakse hiirega.  
*Probleem:* pöörlemine ei ole nähtav (jälgitav).  
*Ülesanne:*  
1. parandage vead ja kirjeldage tehtud muudatusi  
2. muutke skripti nii, et oleks lihtsalt võimalik määrata aeglasem või kiirem pöörlemine

**Kraps**  
*Nõutud tegevus:* Kraps peab enne hüplema ja siis jooksma üle lava.  
*Probleem:* Kraps jookseb hüpeldes üle lava.  
*Ülesanne:* parandage vead ja kirjeldage tehtud muudatusi.

**Poiss**  
*Nõutud tegevus:* poissi saab liigutada nooreklahvidega vasakule-paremale. Olenevalt x-koordinaadi väärtusest peaks poiss ütlema "olen vasakul" või "olen paremal.  
*Probleem:* poiss ei ütle oma asukohta korralikult.  
*Ülesanne:* Parandage skripti, kirjeldage tehtud muudatusi.

**Kraps, pall ja liblikas**

(<http://scratch.mit.edu/projects/27068723/#editor>)

Miks suureneb palli punktiskoor (kokkupuudete arv Krapsu ja liblikaga) tunduvalt kiiremini kui teistel? Kuidas olukorda parandada?

Liblikas loeb puuteid hoopis harva. Miks?

**Lisaülesanne:**  
Liblikas võiks pöörata näo selles suunas, kuhupoole ta liigub.